فرانسانین تولون شهری سولاریندا ۵۱ ایل اؤنجه ایتن دنیزآلتی "مینروه"، بیر دنیزآلتی آراشدیرما اکیبی طرفین‌دن تاپیلدی.
بی‌بی‌سی‌نین خبرینه گؤره، فرانسا ساوونما باحانی فلورنس پارلی، تویتر حسابین‌دان ائتدیگی پایلاشیمدا، ۱۹۶۸ین ژانویه آیین‌دا ایچین‌ده‌کی ۵۲ دنیزچی ایله ایتکین دوشن فرانسیز سوآلتی گمی‌سینین یئرینین معین ائدیلدیگینی بیلدیردی.
پارلی، بوتون چابالارا باخمایاراق ایللرجه ایزینه راستلانمایان مینروه‌نین تاپیلماسینی "اوغور، راحاتلاما و تکنیک باجاریق" کیمی دگرلندیردی.
ایتن دنیزچیلرین یاخینلارینین طلبی ایله سوآلتی آختارما ایشلرینه بو ایلین اولین‌ده یئنی‌دن باشلاندیغینی خاطیرلادان پارلی، "اوزون زامان‌دیر بو آنی گؤزله‌یه‌ن عائله‌لری دۆشونورم" دئدی.
یئرلی مطبوعاتا دایاندیریلان خبرده، ایتکی سوآلتی گمیسینین یئرینین، لیمان شهری تولونون ۴۵ کیلومتر اوزاغیندا، دنیز سطحینین ۲ مین ۳۷۰ متر درینلیگین‌ده معین ائدیلدیگی بیلگیسی پایلاشیلدی.
مینروه‌نین ایتمه سببی هئچ بیر زامان آچیقلانمامیشدی.
